**LĒMUMS**

Liepājā

|  |  |
| --- | --- |
| 2023. gada 18. maijā |  Nr.166/6(prot. Nr.6, 15.§) |

Par lietošanas tiesību aprobežojumu

zemesgabalā Instruktoru ielā 20,

Liepājā

Saskaņā ar sabiedrības ar ierobežotu atbildību "ELT SOLUTION" izstrādāto projektu "Elektroapgādes pieslēgumi Vingrošanas ielā 12, 14, 16 un Instruktoru ielā 22A, Liepājā" paredzēts izbūvēt jaunas 0,4kV elektropārvades kabeļu līnijas pašvaldībai piederošajā zemes vienībā Instruktoru ielā 20, Liepājā un, pamatojoties uz Pašvaldību likuma 73. panta trešo daļu, Enerģētikas likuma 19. panta pirmo daļu, 19.1 un 24. pantu, Ministru kabineta 2006. gada 25. jūlija noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu", izskatot akciju sabiedrības "Sadales tīkls" 2023. gada 21. marta vēstuli Nr.308000-03/470 "Par aprobežojuma līgumu noslēgšanu Instruktoru ielā 20, Liepājā", Liepājas valstspilsētas pašvaldības domes pastāvīgās Pilsētas attīstības komitejas 2023. gada 11. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Piekrist, ka par labu akciju sabiedrībai "Sadales tīkls" (reģistrācijas Nr.40003857687; juridiskā adrese: Šmerļa iela 1, Rīga) tiek noteikts lietošanas tiesību aprobežojums Liepājas valstspilsētas pašvaldības nekustamajam īpašumam – zemes vienības Instruktoru ielā 20, Liepājā (kadastra apzīmējums 1700 003 0131) daļai aptuveni 95 kv.m platībā (pielikumā), zemesgabala platība var tikt precizēta pēc projekta apstiprināšanas – elektroapgādes objekta (0,4kV elektropārvades kabeļu līnijas) ierīkošanai un ekspluatācijai.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā noslēgt līgumu ar akciju sabiedrību "Sadales tīkls" par lēmuma 1. punktā minēto lietošanas tiesību aprobežojumu, paredzot vienreizēju atlīdzību.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |